**ΧΑΙΡΕΤΙΣΜΟΣ ΠΡΟΕΔΡΟΥ Ν.Π.Δ.Δ. «Ανθοκομική Έκθεση Δήμου Κηφισιάς»**

Έχω την τιμή να αναλαμβάνω για πρώτη φορά την Προεδρία της Ανθοκομικής Έκθεσης Κηφισιάς. Της μεγαλύτερης και ιστορικότερης έκθεσης της Ελληνικής Ανθοκομίας και της σημαντικότερης εκδήλωσης του Δήμου Κηφισιάς.

Η Ανθοκομική Έκθεση Κηφισιάς όχι μόνο άντεξε όλες αυτές τις δεκαετίες, αλλά κάθε χρόνο γίνεται πιο δυναμική, γιατί κοιτάζει πάντα μπροστά και φέρνει λύσεις στις σύγχρονες ανάγκες των πολιτών.

Μια επίσκεψη στην Ανθοκομική ΈκθεσηΚηφισιάς δίνει στον επισκέπτη την ευκαιρία όχι μόνο να αγοράσει τα καλύτερα φυτά της εποχής, αλλά και να απολαύσει μια συνολική εμπειρία και να επανακαθορίσει τη σχέση που πρέπει να έχει ο άνθρωπος με τη φύση.

Σας καλωσορίζω σε μια γιορτή των αισθήσεων, σε μια στάση ζωής πιο κοντά στο περιβάλλον και σε ένα πεδίο συνεργασίας προοδευτικών ανθρώπων, φορέων και εταιρειών.

**ΧΡΗΣΤΟΣ ΛΑΧΑΝΑΣ**

ΠΡΟΕΔΡΟΣ Ν.Π.Δ.Δ.

«ΑΝΘΟΚΟΜΙΚΗ ΕΚΘΕΣΗ ΔΗΜΟΥ ΚΗΦΙΣΙΑΣ»